Majlis Kepimpinan Presiden

Majlis Kepimpinan Presiden (Presidential Leadership Council atau PLC; ) adalah sebuah badan eksekutif di Yaman yang diakui oleh pihak antarabangsa, yang ditubuhkan pada 7 April 2022. Ia dipengerusikan oleh Rashad al-Alimi dan asalnya mempunyai keanggotaan seramai lapan orang, termasuk perwakilan dari Majlis Peralihan Selatan (STC). Dekri menuntut seluruh kuasa presiden dan timbalan presiden akan dipindahkan kepada majlis ini. Walau bagaimanapun, ia juga memberikan pengerusi kuasa peribadi yang meluas, termasuk keupayaan untuk memerintah tentera secara unilateral dan melantik gabenor dan pegawai penting lain.

Setakat bulan Mei 2023, tiga daripada lapan kerusi di dalam Majlis Kepimpinan Presiden telah dipegang oleh para perwakilan daripada Majlis Peralihan Selatan.

Pada bulan Disember 2025, tentera Arab Saudi yang mengawal ibu pejabat PLC di Aden telah berundur daripada kota di tengah-tengah pengambilalihan oleh STC, dengan para anggota yang bersekutu dengan Arab Saudi termasuk pengerusi, Rashad al-Alimi—pergi bersama-sama dengan mereka, sementara STC menegaskan bahawa "Susunan institusi kekal tidak berubah". Pada 22 Disember 2025, empat anggota bukan-STC di dalam Majlis Kepimpinan Presiden telah memutuskan untuk menggantung mana-mana pegawai awam yang menyokong penggantian pihak selatan. Pemimpin STC, Aidarus al-Zoubaidi telah dipecat daripada majlis pada 7 Januari 2026. Timbalan pengerusi STC, Faraj Al-Bahsani juga dipecat daripada majlis pada 15 Januari 2026, di mana al-Alimi memetik bukti bahawa Al-Bahsani telah mengaturgerak pasukan tentera Selatan ke Hadramaut pada bulan Disember 2025.

Dalam satu dekri bertarikh 15 Januari 2026, al-Alimi telah melantik Mahmoud al-Subaihi dan Salem al-Khanbashi sebagai anggota majlis untuk mengantikan al-Zoubaidi dan Al-Bahsani.

 Anggota 
 Penyandang  Portfolio  Nota Rashad al-Alimi  Presiden Seorang bekas penasihat kepada bekas presiden Abdrabbuh Mansur Hadi. Tareq Saleh  Timbalan Presiden Komander tentera dan anak saudara kepada bekas presiden Ali Abdullah Saleh. Pemimpin dalam Pembangkang Kebangsaan. Sultan Ali al-Arada  Timbalan Presiden Seorang tokoh puak dan tentera yang menonjol. Gabenor di kegabenoran Marib. Anggota dalam parti Al-Islah. Abdullah al-Alimi Bawazeer Timbalan Presiden Salah seorang kalangan dalam presiden Hadi. Beliau juga anggota dalam parti Al-Islah. Abed al-Rahman Abu Zara’a  Anggota Juga dikenali sebagai Abu Zara'a Al Muharrami, beliau juga memimpin Briged Gergasi, Pergerakan Selatan yang disokong oleh UAE. Beliau dikenali sebagai seorang Salafis. Anggota dalam Majlis Peralihan Selatan. Othman Hussein Megali Anggota Pengawal undang-undang dan salah seorang pemimpin puak di Sa'dah, kubu kuat puak Houthi.Mahmoud al-SubaihiAnggotaLeftenan Jeneral dalam Angkatan Tentera Yaman dan bekas Menteri Pertahanan pada tahun 2014 hingga 2018.Salem al-KhanbashiAnggotaGabenor di kegabenoran Hadhramaut 

Bekas anggota 
Faraj Salmin Al-Bahsani, bekas gabenor di Hadramaut dan bekas komander bagi Wilayah Ketenteraan Kedua yang beroperasi di wilayah ini. Beliau telah dilantik sebagai timbalan pengerusi dalam Majlis Peralihan Selatan pada bulan Mei 2023.
Aidarus al-Zoubaidi, pengerusi dan komander Majlis Peralihan Selatan dan pemimpin de facto dalam Pergerakan Selatan.

 Lihat juga 
 Kabinet Yaman
 Suruhanjaya Perundingan dan Perdamaian

Rujukan

Pautan luar

 Hadi's decree forming the PLC

Category:Politik di Yaman
Category:Krisis Yaman